Asociacioni i Gazetarëve të Kosovës

Asociacioni i Gazetarëve të Kosovës (AGK; ) është organizatë joqeveritare kosovare dhe sindikatë që përfaqëson gazetarët e Kosovës nga mediumet e shkruara dhe televizive. AGK është e hapur për anëtarësimin e çdo gazetare/i në Kosovë.

AGK është themeluar në vitin 2002 dhe tani ka pjesetarë të saj gazetarë, fotoreporterë, kameramanë dhe redaktorë, duke u bërë organizata më përfaqësuese e komunitetit të gazetarëve të Kosovës. AGK deri sot ka arritur të trajtoj dhe të ngritë zërin në raste kur cënohet profesioni dhe siguria e gazetarëve.

Nëpërmjet hulumtimeve, avokimit dhe rrjetëzimit me organizatat tjera të gazetarëve në Ballkanin Perëndimor, AGK ka për qëllim ta ngrisë çështjen e sigurisë së gazetarëve në mekanizmat rajonalë, evropianë dhe ndërkombëtarë. AGK është anëtare e Federatës Ndërkombëtare të Gazetarëve dhe Federatës Evropiane të Gazetarëve.

Përveç kësaj, AGK vazhdimisht kontribuon në ngritjen profesionale të gazetarëve nëpërmjet trajnimeve, aktiviteteve të rrjetëzimit dhe informimit të brendshëm për komunitetin e gazetarëve. Hulumtimet e organizatës në fushën e sigurisë së gazetarëve kontribuojnë në kuptimin më të thellë së gjendjes reale të sigurisë, si dhe angazhimit më intensiv të forcave të rendit në trajtimin e rasteve të sulmit kundër gazetarëve.

 Shiko edhe 

 Gazetaria
 Gazetari
 Etika dhe standardet e gazetarisë
 Gazetaria në Kosovë
 Gazetaria në Shqipëri

 Referime 

Kategoria:Shoqata në Kosovë
Kategoria:Gazetaria në Kosovë